Ambrogio Lorenzetti

**Ambrodžijus Lorencetis** (arba Ambrodžas Lorencetis, , dar žinotas kaip Ambruogio Laurati, apie 1290-95 – 1348) – italų protorenesanso dailininkas iš Sienos. 

## Biografija

Maža yra išlikę žinių apie Ambrodžijų, manoma, kad jis buvo jaunesnysis dailininko Pietro Lorenzetti brolis. Viso tik 6 darbai yra datuoti ir jo paties pasirašyti. Ambrodžijus gimė tikriausiai Sienoje ir buvo apie 10 metų jaunesnis už Pietro Lorenzetti. Kaip ir jo brolio darbuose Ambrodžijaus kūryboje jautėsi Duccio ir Simone Martini gotikinio stiliaus įtaka, tačiau, skirtingai nuo brolio, Ambrodžijo darbai laisvesni, personažai juose gyvesni. Ambrodžijus daug laiko praleido Florencijoje, kur susipažino su Džoto darbais. Jo kūryboje jaučiama abiejų, Sienos ir Florencijos, dailės mokyklų sintezė, kas įgalino Ambrodžijų laikyti reikšmingiausiu italų XIV amžiaus dailininku, pratęsusiu Džoto nutiestą kelią renesanso dailės link.

Pirmosios žinios apie Ambrodžijų datuojamos 1319 m., tuomet jis nutapė „Madoną su kūdikiu“ (šiuo metu San Kašano muziejuje). 1321 m. Ambrodžijus buvo Florencijoje. Giorgio Vasari mini, kad prieš tai dirbo Orvjete ir Kortonoje.  Apie 1324-27 m. Ambrodžijus Sienoje atliko darbus San Francesco (Šv. Pranciškaus bažnyčioje), o apie 1328-30 m. vėl pabuvojo Florencijoje, po ko galutinai grįžo į Sieną. 1330 m. nutapė „Maestą“ San Agostino (Šv. Augustino) bažnyčioje. Maždaug tuo metu Ambrodžijus jau parodė savo, kaip subrendusio menininko, sugebėjimus. Apie 1332 m. atliko darbus Šv. Mykalojaus gyvenimo tema San Pietro (Šv. Petro) bažnyčioje. Apie 1335 m. dirbo *Santa Maria della Scala* ligoninėje Sienoje kartu su broliu, bet šie darbai neišlikę. 

Apie 1337-39 m. Ambrodžijus sukūrė pačius garsiausius savo darbus to meto Sienos vyriausybės rūmuose *Pallazo Pubblico*, freskas pavadinimais „Gerosios vyriausybės darbo vaisiai“ ir „Blogosios vyriausybės darbo vaisiai“. Tarp vėlesnių Ambrodžijo darbų − „Geroji naujiena“ ir „Pristatymas šventykloje“. Ambrodžijus Lorencetis, kartu su broliu Pietro, manoma, mirė 1348 m. Sieną apėmusio maro metu.

## Darbų galerija

Image:Madonna con bambino di vico l'abate, ambrogio lorenzetti, 1319, 78x148cm san casciano, museo di arte sacra.jpg| „Madona su kūdikiu“ (1319, Arte Sacra muziejus, San Kašanas in Val di Peza)
Image:Lorenzetti Ambrjgio maesta- 1330..jpg| „Maesta“ (apie 1330, San Agostino bažnyčia, Siena)
Image:Ambrogio lorenzetti, trittico di san procolo.jpg | „Šv. Prokolo triptikas“ (1332, Uficių galerija, Florencija)
Image:Ambrogio lorenzetti, scene della vita di san nicola 03.jpg| „Šv. Mykalojaus apsilankymas“ (1332, Uficių galerija, Florencija)
Image:Lorenzetti Amrogio saint-nicolas-miraculously-filling-the-holds-of-the-ships-with-grain- 1332.jpg| „Šv. Mykalojus stebuklingai pripildo laivus grūdų“ (1332, Uficių galerija, Florencija)
Image:Lorenzetti amb. good government169 det.jpg| „Geros vyriausybės darbo vaisiai“, Geroji vyriausybė (1337-39, Pallazo Pubblico, Siena)
Image:Lorenzetti ambrogio bad govern. det.jpg| „Blogos vyriausybės darbo vaisiai“, Blogoji vyriausybė (1337-39, Pallazo Pubblico, Siena)
Image:Ambrogio Lorenzetti, The Effects of Bad Government on the Countryside (detail).JPG| „Blogos vyriausybės darbo vaisiai“, kaimas
Image:Lorenzetti Ambrogio 1337.jpg| „Geros vyriausybės darbo vaisiai“, miestas
Image:Ambrogio Lorenzetti - Madonna and Child - WGA13481.jpg| „Madona su kūdikiu“ (1340-45, Breros pinakoteka, Milanas)
Image:Ambrogio Lorenzetti - Presentazione di Gesù al tempio - Google Art Project.jpg| „Pristatymas šventykloje“ (1342, Uficių galerija, Florencija)
Image:Ambrogio Lorenzetti Annunciation.jpg| „Geroji naujiena“ (1344, Nacionalinė Sienos pinakoteka)


## Nuorodos

* Ambrogio Lorenzetti Olga's Gallery tinklalapyje 
* Ambrogio Lorenzetti WGA tinklalapyje
* Encyclopaedia Britannica
* treccani.it
* [Ambrogio Lorenzetti biografija [Giorgio Vasari] „Le Vite“ (anglų k.)]